**Tabula 1 Rādītāju pase investīciju prioritātes specifiskajiem mērķiem**

| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-2)** | **Piezīmes** |
| --- | --- | --- | --- | --- | --- | --- |
| **7.** Nodarbinātība un darbaspēka mobilitāte | **7.1.** Nodarbinātības pieejamības nodrošināšana darba meklētājiem un neaktīvām personām, tostarp ilgstošiem bezdarbniekiem un no darba tirgus attālinātām personām, kā arī izmantojot vietējās nodarbinātības iniciatīvas un atbalstu darbaspēka mobilitātei | **7.1.1**. Paaugstināt bezdarbnieku kvalifikāciju un prasmes atbilstoši darba tirgus pieprasījumam  (ESF) | *Nosaukums un mērvienība*:  r.7.1.1.ak (CR03)[[2]](#footnote-3) **Kvalifikāciju ieguvušie dalībnieki tūlīt pēc dalības apmācībās (dalībnieku skaits)**  *Definīcija:*  Kopējais rādītājs; uzskaita dalībniekus (unikālas personas), kuri ieguvuši kvalifikāciju pēc dalības apmācībās.  *Bāzes vērtība un tās noteikšanas gads*:  6 088, 2012.gads  Dalību NVA organizētajos apmācību pasākumos kopumā uzsāka 21 138 personas, no tiem profesionālās izglītības programmās 2012.gadā uzsāka 6 764 personas (t.i., vidēji 32% no dalību NVA apmācībās uzsākušajiem) un pabeidza/kvalifikāciju ieguva 6 088 personas (t.i., 90% no uzsākušajiem).  *Datu avots*:  projektu dati  *Apkopošanas biežums un ieguves metodoloģija:*  2 reizes gadā; projektu dati  *Mērķis 2023*:  26 354  *Mērķa vērtības noteikšanas principi/metodoloģija*:  Mērķa vērtība noteikta saskaņā ar NVA datiem, pieņemot, ka dalību profesionālās izglītības programmās (t.i., profesionālās tālākizglītības programmās, profesionālās pilnveides izglītības programmās un ārpus formālās izglītības sistēmas apgūtās profesionālās kompetences novērtēšanā) un transportlīdzekļu un traktortehnikas vadītāju apmācībās uzsāk vidēji 32% (31,66%) no apmācību pasākumos iesaistītajiem (t.i., no 92 486), no kuriem 90% pabeidz pasākumu un tādējādi iegūst kvalifikāciju.  92 486 x vidēji 32% x 90% *≈* 26 354  *Darbības līmenis –* *projekta ietvaros īstenotais pasākums, t.i., projekta daļa*  *Darbības, kas liek uzskatīt mērķa vērtību par izpildītu:*  kad persona, kas ieguvusi kvalifikāciju pēc dalības apmācībās, t.i. pēc attiecīgās apmācību programmas apguves nokārtoja profesionālās kvalifikācijas eksāmenu un ieguva profesionālās kvalifikācijas apliecību (saskaņā ar profesionālās izglītības ieguvi regulējošajiem normatīvajiem aktiem), un pēc transportlīdzekļu un traktortehnikas vadītāja kvalifikācijas iegūšanas eksāmenu kārtošanas ieguva vadītāja apliecību.[[3]](#footnote-4)  \*\*\*  *Nosaukums un mērvienība*:  **r.7.1.1.b Pasākuma dalībnieki nodarbinātībā 6 mēnešus pēc pasākuma beigām (dalībnieku skaits)**  *Definīcija:*  Uzskaita NVA organizētos pasākumus pabeigušos dalībniekus, kuri iekārtojas darbā 6 mēnešu laikā pēc dalības pasākumā pabeigšanas.  *Bāzes vērtība un tās noteikšanas gads*:  6 087, 2012.gads  ESF projekta "Bezdarbnieku un darba meklētāju apmācība Latvijā ‑ 2" ietvaros sešu mēnešu laikā pēc dalības apmācībās 2012.gadā darbā iekārtojās vidēji 27% no 21 138 dalību uzsākušajām personām jeb 6 087 personas.  *Datu avots*:  Administratīvo datu bāzu datu salīdzināšana (NVA BURVIS un VID)  *Apkopošanas biežums un ieguves metodoloģija:*  2 reizes gadā; administratīvo datu bāzu datu salīdzināšana (NVA BURVIS un VID)  *Mērķis 2023*:  24 994  *Mērķa vērtības noteikšanas principi/metodoloģija*:  Mērķa vērtības aprēķina pamatā ņemts bāzes rādītājs (2012.gadā darbā iekārtojās vidēji 27% no dalību uzsākušajām personām) un izvirzīts mērķis to paaugstināt līdz 30%, efektivizējot apmācību un konkurētspējas pasākumu piedāvājumu atbilstoši darba tirgus pieprasījumam un piemērojot bezdarbnieku profilēšanas metodi (piedāvājot iesaistīties pasākumos tiem bezdarbniekiem, kuri ir motivēti un ir gatavi mācīties) – līdz ar to vairāk bezdarbnieku iegūs kvalifikāciju, kas atbilst darba tirgum un varēs ātrāk atgriezties darbā.  Tiek pieņemts, ka no visiem apmācību pasākuma dalībniekiem (t.i., 92 486 personas) 90% pabeigs dalību pasākumā un vidēji 30% no tiem tiks nodarbināti 6 mēnešu laikā kopš dalības pabeigšanas.  Darbā iekārtošanos lielā mērā ietekmē ārējie apstākļi (vakanču pieejamība, ekonomiskais cikls un ārējie faktori, piemēram, izmaiņas pasaules darba tirgos).  92 486x 90% x vidēji 30% *≈* 24 994  *Darbības līmenis –* *projekta ietvaros īstenotais pasākums, t.i. projekta daļa*  *Darbības, kas liek uzskatīt mērķa vērtību par izpildītu:*  kad personas, kas 6 mēnešu laikā pēc dalības pasākumos pabeigšanas iekārtojusies darbā (darbā iekārtošanos vērtē pēc datiem BURVIS, kuram ir sasaiste ar VID un VSAA datu bāzēm (pēc valsts sociālajām iemaksām)[[4]](#footnote-5). | ***IR1*** *nosaukums un mērvienība*:  i.7.1.1.ak (CO01)2 **Bezdarbnieki, tostarp ilgstošie bezdarbnieki (atbalstu saņēmušie, dalību uzsākušie)**  *Definīcija:* ESF kopējais rādītājs[[5]](#footnote-6); uzskaita NVA organizētajos pasākumos iesaistītos (t.i., atbalstu saņēmušos, dalību uzsākušos) bezdarbniekus (unikālas personas katrā no projekta daļām)[[6]](#footnote-7).  *Datu avots*:  projektu dati  *Apkopošanas biežums un ieguves metodoloģija:*  1 reizi gadā; projektu dati  *Starpposma vērtība 2018:*  42 000  *Mērķis 2023*:  92 486  *Mērķa vērtības noteikšanas principi/metodoloģija*:  Mērķa vērtības aprēķins veikts, pamatojoties uz:  1) datiem par NVA organizēto apmācību pasākumu vidējām izmaksām (ieskaitot stipendiju vai algas subsīdiju) 7.1.1. SAM īstenošanas gaitā, tai skaitā ņemot vērā esošās un plānotas izmaksas, kā arī reģistrēto bezdarbnieku skaitu un tā svārstības projekta īstenošanas gados: profesionālā apmācība – 1 516,34 EUR (kopumā plānots iesaistīt indikatīvi 33 238 personas jeb 35,94% no 92 486 apmācību pasākumu dalībniekiem), apmācība pie darba devēja –1 823,72 EUR (kopumā plānots iesaistīt indikatīvi 2 775 personas jeb 3% no 92 486 apmācību pasākumu dalībniekiem), traktortehnikas un transportlīdzekļu apmācība – 709,34 EUR (kopumā plānots iesaistīt indikatīvi 23 122 personas jeb 25% no 92 486 apmācību pasākumu dalībniekiem), neformālai apmācībai, augstākās izglītības iestāžu studiju programmu un atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu apguvei–543,82 EUR (kopumā plānots iesaistīt indikatīvi 28 727 personas jeb vidēji 31% no 92 486 apmācību pasākumu dalībniekiem), darbam nepieciešamo iemaņu attīstība nevalstiskajā sektorā –1306,06 EUR (kopumā plānots iesaistīt indikatīvi 4 624 personas jeb 5,02% no 92 486 apmācību pasākumu dalībniekiem).  Kopējo izmaksu aplēsē ņemts vērā, ka bāzes vērtība, balstoties uz kuru ir noteikta mērķa vērtība, ir aprēķināta par pamatu ņemot datus par pasākumu dalībnieku skaitu (dalībām). Iepriekš norādītie NVA dati attiecas uz unikālo dalībnieku skaitu dažādos apmācību pasākumos, bet vidējās izmaksās uz vienu unikālo dalībnieku ir ierēķinātas arī atkārtotās dalības izmaksas..  Ievērojot minēto, **vidējās apmācību pasākumu izmaksas** veido: 35,94% x 1516,34 EUR + 3,0% x 1823,72 EUR + 25,0% x 709,34 EUR + 31,0% x 543,82 EUR + 5,02% x 1306,06 EUR = **indikatīvi 1 011,22 EUR vienam dalībniekam**.  2) indikatīvajām izmaksām papildu atbalsta pasākumu īstenošanai (konkurētspējas paaugstināšanas pasākumi un atbalsts reģionālajai mobilitātei):  - SAM ietvaros konkurētspējas paaugstināšanas pasākumu izmaksas plānotas, pamatojoties uz pieņēmumu, ka viens pasākuma dalībnieks tiek iesaistīts vidēji 2 konkurētspējas paaugstināšanas pasākumos (lekcijās, semināros un konsultācijās), kā arī ņemot vērā vidējās izmaksas vienam pasākumam: 15,49 EUR (t.i., vidēji 2 pasākumi x 15,49 EUR *≈* 30,97 EUR vienam dalībniekam).  - tiek izdarīts pieņēmums, ka vidējās izmaksas vienai personai, sniedzot reģionālās mobilitātes atbalstu, varētu veidot 250 EUR un šāds atbalsts varētu būt nepieciešamas 20% no visiem pasākuma dalībniekiem (t.i., 20% x 250 EUR = 5 000 EUR uz 100 dalībniekiem jeb 50 EUR vienam dalībniekam).  Ievērojot minēto, **vidējās saistīto atbalsta pasākumu izmaksas** veido – 30,97 EUR + 50 EUR = **80,97 EUR vienam dalībniekam**.  *Attiecīgi 1 011,22 EUR + 80.97 EUR ≈* *vidējās izmaksas vienam unikālam dalībniekam ir 1 092,19 EUR*  *101 012 313 EUR/ vidēji 1 092,19 ≈ 92 486*  Vienlaikus, sākot ar 2019.gadu, SAM ietvaros ir plānots papildu atbalsts 3 034 jauniešu bezdarbnieku dalībai (jauniešu – katra pasākuma dalībnieku skaits tika noteikts, balstoties uz vidējo pasākumu dalību 2016.gadā projektā "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai") un pieejamo finansējumu papildu atbalsta sniegšanai:- profesionālās izglītības programmā (2016.gadā dalībai profesionālās izglītības programmās vidējās izmaksas 1 450,48 EUR un tiek izdarīts pieņēmums, ka atbalstāmajā darbībā vidēji gadā iesaistīsies 88 jaunieši bezdarbnieki) – t.i., 1 450,48 EUR x 88 dalībnieki x 3 gadi = 382 927 EUR;  - neformālās izglītības programmā (2016.gadā dalībai neformālajā apmācībā vidējās izmaksas 526 EUR un tiek izdarīts pieņēmums, ka atbalstāmajā darbībā vidēji gadā iesaistīsies 152 jaunieši bezdarbnieki) – t.i., 526 EUR x vidēji 152 dalībnieki x 3 gadi = 239 547 EUR;  - pasākumā “Darbam nepieciešamo iemaņu attīstība nevalstiskajā sektorā” (2016.gadā dalībai atbalstāmajā darbībā “Darbam nepieciešamo iemaņu attīstība nevalstiskajā sektorā” vidējās izmaksas  380 EUR un tiek izdarīts pieņēmums, ka atbalstāmajā darbībā vidēji gadā iesaistīsies 772 jaunieši bezdarbnieki un bezdarbnieki ar invaliditāti) – t.i., 380 EUR x vidēji 772 dalībnieki x 3 gadi = 879 769 EUR;  - konkurētspējas paaugstināšanas pasākumos (par ieskaiti iznākuma rādītājā skat. paragrāfā “Darbības līmenis – projekta daļa”) (2016.gada vidējās izmaksas 41,80 EUR un tiek izdarīts pieņēmums, ka atbalstāmajā darbībā vidēji gadā iesaistīsies 2 055 jaunieši bezdarbnieki), t.i., 41,80 EUR x vidēji 2055 dalībnieki x 3 gadi = 257 771 EUR.  Konkurētspējas pasākumu ietvaros atbilstoši NVA ierosinājumam plānots īstenot arī programmu “Ieskats nozarē”, kas aizvietos sākotnēji plānoto pasākumu “Darbnīcas jauniešiem”.  *Attiecīgi kopējās izmaksas papildu atbalstam jauniešiem ir:*  *879 769 + 257 771 + 239 547 EUR + 382 927 EUR = 1 760 014 EUR*  *Kopējās SAM izmaksas:*  **101 012 313**  **EUR + 1 760 014 EUR = *102 772 327* EUR**  *Darbības līmenis – projekta ietvaros īstenotais pasākums, t.i., projekta daļa*  Rādītāju datu uzkrāšana darbību līmenī tiek plānota saskaņā ar tām MK noteikumos par SAM īstenošanu noteiktajām atbalstāmajām darbībām, kuras ir tieši saistītas ar SAM iznākuma rādītāju. Tās ir:  1) profesionālā apmācība, pārkvalifikācija, kvalifikācijas paaugstināšana un ārpus formālās izglītības sistēmas apgūtās profesionālās kompetences novērtēšana;  2) neformālās izglītības programmu apguve;  3) transportlīdzekļu un traktortehnikas vadītāju apmācības;  4) apmācība pie darba devēja;  5) darbam nepieciešamo iemaņu attīstība nevalstiskajā sektorā;  (sākot ar 2019.gadu bezdarbniekiem vecumā no 18 līdz 29 gadiem (ieskaitot) un ar 2020. gada 3.ceturksni arī bezdarbniekiem ar invaliditāti.)  6) konkurētspējas paaugstināšanas pasākumi (sākot ar 2019. gadu un izņemot elastīgu apmācību formu veidā);  7) augstākās izglītības iestādes studiju kursu apguve (sākot ar 2020. gada 3.ceturksni);  8)atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu apguve; (sākot ar 2021. gada 2.ceturksni);  9) praktiskā apmācība ar nozaru asociāciju iesaisti (sākot ar 2022.gada 1.janvāri)  *Darbības, kas liek uzskatīt mērķa vērtību par izpildītu:*  kad personas uzsāk dalību NVA organizētajos pasākumos, un par dalībniekiem veikti izdevumi atbalsta sniegšanai un iesniegts maksājuma pieprasījums sadarbības iestādē.[[7]](#footnote-8)  *Iznākuma rādītājam sasniegšanai paredzētais finansējums:*  102 772 327 EUR  \*\*\*  ***IR2*** *nosaukums un mērvienība*:  i.7.1.1.b **Atbalstu saņēmušie bezdarbnieki vecumā 50+ (unikālas personas katrā no projekta daļām)**  *Definīcija:*  Uzskaita NVA organizētajos pasākumos iesaistītos (t.i., atbalstu saņēmušos, dalību uzsākušos) bezdarbniekus vecumā 50 gadi un vairāk*.*  *Datu avots:*  projektu dati  *Apkopošanas biežums un ieguves metodoloģija:*  1 reizi gadā; projektu dati  *Starpposma vērtība 2018:*  indikatīvi 14 500  *Mērķis 2023*:  30 513  *Mērķa vērtības noteikšanas principi/metodoloģija*:  Saskaņā ar NVA datiem 2019.gadā gados vecāko cilvēku (50+) īpatsvars profesionālās un neformālās izglītības programmu dalībnieku kopskaitā (t.i., no 16 558 personām) veido vidēji 34% jeb 5 630 personas. Līdz ar to SAM ietvaros tiek prognozēts, ka gados vecāku bezdarbnieku skaits varētu veidot 30 513 personas (t.i., 89 4323 x vidēji 34%).  *Darbības līmenis* – projekta *ietvaros īstenotais pasākums, t.i., projekta daļa*  Rādītājā ieskaita dalībniekus šādās projekta daļās:  1) profesionālā apmācība, pārkvalifikācija, kvalifikācijas paaugstināšana un ārpus formālās izglītības sistēmas apgūtās profesionālās kompetences novērtēšana;  2) neformālās izglītības programmu apguve;  3) transportlīdzekļu un traktortehnikas vadītāju apmācības;  4) apmācība pie darba devēja;  5) konkurētspējas paaugstināšanas pasākumi (sākot ar 2019. gadu un izņemot elastīgu apmācību formu veidā);  6) darbam nepieciešamo iemaņu attīstība nevalstiskajā sektorā  (sākot ar 2020. gada 3.ceturksni arī bezdarbniekiem ar invaliditāti);  7) augstākās izglītības iestādes studiju kursu apguve (sākot ar 2020. gada 3.ceturksni);  8) atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu apguve  (sākot ar 2021. gada 2.ceturksni);  9) praktiskā apmācība ar nozaru asociāciju iesaisti (sākot ar 2022.gada 1.janvāri)  *Darbības, kas liek uzskatīt mērķa vērtību par izpildītu:*  kad personas vecumā 50 gadi un vairāk uzsāk dalību NVA organizētajos pasākumos, un par tām iesniegts maksājuma pieprasījums sadarbības iestādē.[[8]](#footnote-9)  *Iznākuma rādītājam sasniegšanai paredzētais finansējums:*  Netiek atsevišķi izdalīts, jo rādītājs ir daļa no rādītāja i.7.1.1.ak (CO01)2(Bezdarbnieki, tostarp ilgtermiņa bezdarbnieki)\*.  \*Apmācību izdevumus nav paredzēts dalīt pēc apmācāmo vecuma grupām, tāpēc iznākuma rādītāju sasniegšanai paredzētais finansējums apvienots. | *Starpposma vērtība 2018. gadam:*  43 496 163 EUR  *Mērķis 2023.gadam (vienāds ar 100 % no SAM paredzētā kopējā finansējuma):*  102 772 327 EUR  *Starpposma vērtības noteikšanas aprēķins:*  Starpposma vērtība aprēķināta, pamatojoties uz   * sagaidāmo darbību ieviešanas progresu un sasniedzamajiem iznākuma rādītājiem (42 000 dalībnieki), vienlaikus pieņemot, ka no izdevumu veikšanas brīža līdz izdevumu sertificēšanai ir indikatīvi 6 mēneši; * līdzšinējo 2007. – 2013.gada plānošanas perioda pieredzi līdzīgu aktīvās nodarbinātības un bezdarba prevencijas pasākumu īstenošanā (piemēram, darbības programmas „Cilvēkresursi un nodarbinātība” papildinājuma 1.3.1.1.3.apakšaktivitāte „Bezdarbnieku un darba meklētāju apmācība”), ka sākotnēji (pirmajā projekta īstenošanas gadā) ir zemāks darbību ieviešanas progress – indikatīvi līdz 10% no pieejamā finansējuma (tiek veiktas sagatavošanās aktivitātes, iepirkumi utt.) un turpmākajos gados, ja nav ārēju, ietekmējošu faktoru, ir izlīdzināta darbību ieviešanas un attiecīgi arī finanšu intensitāte (indikatīvi vidēji 15% gadā no pieejamā finansējuma); * paredzamo darbību uzsākšanas laiku (2015.g.) un veikšanas ilgumu (sākotnēji plānoto projekta īstenošanas ilgumu līdz 2021.g.). | *Nosakot mērķa vērtību:*  *- kā datu uzkrāšanas darbību līmeni noteikta dalība kādā no "kvalitatīvajiem atbalsta pasākumiem" (t.i., bezdarbnieku uzskaita kā unikālu personu pirmo reizi, tam piedaloties attiecīgajā atbalstāmajā darbībā atbilstoši datu uzkrāšanas darbību līmenim);*  *- kā datu identifikatoru pieņem bezdarbnieku personas kodu (t.i., atkārtotas dalības gadījumā citā bezdarba periodā, bezdarbnieku neuzskaita, izņemot gadījumos, ja tas tiek iesaistīts atbalstāmajā darbībā, kurā līdzšinēji tas nav ņēmis dalību atbilstoši datu uzkrāšanas darbību līmenim).*  *Lai nodrošinātu optimālu bezdarba gadījumu vadību, Ministru kabineta (MK) 25.01.2011. noteikumos Nr.75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem" (MK noteikumi Nr.75) par aktīvās darba tirgus politikas pasākumu īstenošanu ir noteikti ierobežojumi atkārtotai dalībai visos pasākumos. Tā, piemēram, viena persona gada laikā var apgūt tikai divas neformālās izglītības programmas, savukārt profesionālās izglītības programmā tā var atkārtoti iesaistīties ne ātrāk par diviem gadiem (MK noteikumu Nr.75 32., 33. un 109.10punkti).*  *Atbilstoši DP plānots, ka:*  *- ik gadu ap 7% no prognozētā darba meklētāju skaita tiek iesaistīti profesionālās pilnveides vai tālākizglītības programmās, iegūstot vai paaugstinot kvalifikāciju darba tirgū pieprasītās jomās, vai pēc konkrēta darba devēja pieprasījuma, t.sk. darba vietā;*  *- ik gadu 10–15% no prognozētā darba meklētāju skaita gadā piedalās neformālās izglītības programmās, apgūstot darba tirgū pieprasītas prasmes.*  1 Atbilstoši DP grozījumiem Nr.5 7.1.1. SAM kopējais attiecināmais finansējums samazināts par 225 941 EUR.  Atbilstoši DP grozījumiem Nr.7 7.1.1. SAM kopējais attiecināmais finansējums palielināts par 4 532 436 EUR.  Saskaņā ar 28.09.2021. MKN Nr.654, 7.3.2. SAM projekta finansējuma atlikums 53 015 EUR apmērā novirzīts 7.1.1. SAM  2 2019. gadā pārskatītas 7.1.1. SAM apmācību pasākumu faktiskās izmaksas.  7.1.1. SAM ietvaros vidējās izmaksas vienam dalībniekam ir zemākas, nekā sākotnēji plānots. Vidējās izmaksas samazinājušās, ņemot vērā izmaiņas apstiprināto apmācību programmu sarakstā (no saraksta izslēdzot finanšu resursu ietilpīgas programmas, kas neatbilst darba tirgus pieprasījumam, vai to saturs ir ticis samazināts atbilstoši valstī esošajam normatīvajam regulējumam) un ņemot vērā atsevišķu apmācību programmu ilguma samazināšanos (piemēram, attiecībā uz traktortehnikas vadītāju kategoriju skaitu, kad tika apvienotas vairākas traktortehnikas kategorijas vienā kategorijā). Tāpat jāņem vērā, ka reģistrētā bezdarba līmenis ir samazinājies līdz 5,7% kas ir zemākais, kopš 2008.gada oktobra, tādejādi ietekmējot arī bezdarbnieku skaitlisko mācību pieprasījumu, kā arī pastāv administratīvo izdevumu ietaupījumus (salīdzinot ar 7.1.1. SAM projektā sākotnēji plānoto), ņemot vērā projekta personālam noteikto mēnešalgu līmeni un ietaupījumus no vakantajām amata vietām.  Atbilstoši 2021. gada finanšu pārdalei (DP grozījumi Nr.7) 7.1.1. SAM kopējas finansējums plānots 102 719 312 EUR. Kopējais iznākuma rādītājs – Bezdarbnieki, tostarp ilgstošie bezdarbnieki precizēts atbilstoši 2021. gadā pārskatītajām 7.1.1. SAM apmācību pasākumu faktiskajām 2019. gada izmaksām.  7.1.1. SAM ietvaros vidējās izmaksas vienam dalībniekam ir zemākas, nekā sākotnēji plānots. Vidējās izmaksas samazinājušās, ņemot vērā izmaiņas apmācību programmu pieprasījumu (samazinājies pieprasījums pēc finanšu resursu ietilpīgajām programmām, kas neatbilst darba tirgus pieprasījumam, iekļautas jaunas programmas, kā arī palielinājies pieprasījums pēc salīdzinoši lētākajām programmām), tādējādi izmainot arī indikatīvo proporcionālo sadalījumu starp programmām. Savukārt palielinājušās izmaksas papildu atbalsta pasākumu īstenošanai, jo kopš 2019. gada ir mainīts Konkurences paaugstināšanas pasākumu kursu apjoms (no 24 akad.st. līdz 56 akad.st.), kā arī to īstenošanas nosacījumi (pakalpojumu sniedzējs nodrošina telpas, ar nepieciešamo tehnisko nodrošinājumu (datori, projektori u.c.) un izdales materiālus).  Vienlaikus jāņem vērā, ka reģistrētā bezdarba līmenim ir bijusi tendence samazināties periodā līdz 2019. gada beigām, bet kopš 2020. gada pavasara tas uzrāda tendenci palielināties un tā svārstības šobrīd ietekmē COVID-19 krīzes un pēckrīzes situācija.  Ņemot vērā 2021. gada finanšu pārdali (DP grozījumi Nr.7), 7.1.1. SAM kopējā finansējuma un kopējā iznākuma rādītāja palielinājumu, atbilstoši 2019. gada datiem tiek precizēts arī specifiskais iznākuma rādītājs.  Ņemot vērā 2021. gada finanšu pārdali (DP grozījumi Nr.7), 7.1.1. SAM kopējā finansējuma un kopējā iznākuma rādītāja palielinājumu, atbilstoši 2019. gada datiem tiek precizēti arī rezultāta rādītāji.  1)Ar 2019.gadu 7.1.1. SAM ietvaros tika uzsākta papildus aktivitātes īstenošana – darbam nepieciešamo iemaņu attīstība nevalstiskajā sektorā bezdarbniekiem vecumā no 18 līdz 29 gadiem (ieskaitot) un ar 2020. gada 3.ceturksni arī bezdarbniekiem ar invaliditāti.  2) Ar 2020. gada 3. ceturksni 7.1.1. SAM ietvaros tiks uzsākta jaunas atbalstāmās darbības īstenošana - augstākās izglītības iestādes studiju kursu apguve.  3) Ar 2021. gada 2. ceturksni 7.1.1. SAM ietvaros tiks uzsākta jaunas atbalstāmās darbības īstenošana - atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu.  3 *Gados vecāku personu īpatsvars noteikts, atskaitot projektā plānoto iesaistāmo jauniešu skaitu.* |

1. Finanšu rādītāju mērvienība – Starpposma vērtība 2018.gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti. [↑](#footnote-ref-2)
2. Atbilstoši darbības programmas “Izaugsme un nodarbinātība” (DP) grozījumiem Nr.5, un Eiropas Komisijas 2020. gada 28. aprīļa lēmumam Nr. CCI 2014LV16MAOP001, kods CR03; CO01 no DP svītrots, taču vienlaikus saglabājot rādītājus kā kopējo rezultāta rādītāju/ iznākuma rādītāju un nodrošinot tā ziņošanu Eiropas Komisijai atbilstoši Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 I pielikumam “Kopējie iznākuma un rezultātu rādītāji ESF investīcijām”. [↑](#footnote-ref-3)
3. Rādītāja vērtības 2023.gadā sasniegšanu apstiprina apliecinājuma dokumenti par personu dalību apmācību pasākumos (līgumi par dalību apmācību pasākumos, dalībnieku saraksti, dalībnieku paraksta lapas, apmeklējuma veidlapas, finanšu atlīdzību pamatojoši dokumenti (stipendijas), rīkojums par profesionālās kvalifikācijas apliecības saņemšanu u.c.). [↑](#footnote-ref-4)
4. Rādītāja vērtības 2023.gadā sasniegšanu apstiprina Valsts ieņēmumu dienesta dati par reģistrētajiem nodokļu maksātājiem un nodarbinātām personām valstī (informācija par personas statusu darba tirgū - nodarbinātībā 6 mēnešus pēc pasākuma beigām). [↑](#footnote-ref-5)
5. Rādītāja definīcija noteikta saskaņā ar Eiropas Komisijas vadlīniju “*Guidance document on Monitoring and Evaluation*” 1.pielikumu, pieejamas: <https://ec.europa.eu/sfc/en/system/files/ged/ESF%20monitoring%20and%20evaluation%20guidance.pdf> [↑](#footnote-ref-6)
6. Detalizētāka informācija paragrāfā “Darbības līmenis – projekta daļa”. [↑](#footnote-ref-7)
7. Rādītāja vērtības 2023.gadā sasniegšanu apstiprina apliecinājuma dokumenti par personu dalību NVA organizētajos pasākumos (līgumi par dalību NVA organizētajos pasākumos, dalībnieku saraksti, dalībnieku paraksta lapas, apmeklējuma veidlapas, finanšu atlīdzību pamatojoši dokumenti (stipendijas), rīkojums par profesionālās kvalifikācijas apliecības saņemšanu – ja attiecināms, u.c.). [↑](#footnote-ref-8)
8. Rādītāja vērtības 2023.gadā sasniegšanu apstiprina apliecinājuma dokumenti par personu dalību NVA organizētajos pasākumos (līgumi par dalību NVA organizētajos pasākumos, dalībnieku saraksti, dalībnieku paraksta lapas, apmeklējuma veidlapas, finanšu atlīdzību pamatojoši dokumenti (stipendijas), rīkojums par profesionālās kvalifikācijas apliecības saņemšanu – ja attiecināms, u.c.). [↑](#footnote-ref-9)