**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 8. Izglītība, prasmes un mūžizglītība | 8.1. Investīcijas izglītībā un apmācībā, tostarp profesionālajā apmācībā, lai nodrošinātu prasmju apgūšanu un mūžizglītību, attīstot izglītības un apmācības infrastruktūru | 8.1.4. “Uzlabot pirmā līmeņa profesionālās augstākās izglītības STEM, t.sk. medicīnas un radošās industrijas, studiju mācību vidi koledžās” | *Nosaukums un mērvienība*: **r.8.1.4.a**  **Koledžu īpatsvars, kurās ir pilnībā modernizēta pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmu mācību vide, no kopējā koledžu skaita, kas īsteno minētās prioritārās programmas, %**  *Definīcija**[[2]](#footnote-2):*  Koledžu īpatsvars, kurās ir pilnībā modernizēta pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmu mācību vide, no kopējā koledžu skaita, kas īsteno minētās prioritārās programmas  Koledža, kurā ir pilnībā modernizēta pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmu mācību vide – koledžā visu tās īstenoto STEM studiju programmu kvalitatīvai apguvei ir pieejamas atbilstošas mūsdienu prasībām un studiju programmas īstenošanas nosacījumiem atbilstošas studiju telpas un mācību aprīkojums un iekārtas.  *Bāzes vērtība un tās noteikšanas gads*:  **38,9 %** (2013.gads)  *Datu avots*:  IZM dati, projekta dati  *Apkopošanas biežums un ieguves metodoloģija[[3]](#footnote-3):*  Divas reizes plānošanas periodā / pārskats par Latvijas augstāko izglītību[[4]](#footnote-4) un projektu uzraudzības dati[[5]](#footnote-5)  Saskaņā ar pārskatu par Latvijas augstāko izglītību 2013.gadā STEM, t.sk. medicīnas un radošās industrijas, studiju programmas īstenoja 18 koledžas, tai skaitā 14 valsts koledžas un 4 juridisko personu dibinātās koledžas. ES struktūrfondu plānošanas perioda 2007.-2013.gadam darbības programmas "Infrastruktūra un pakalpojumi" papildinājuma 3.1.2.1.1. apakšaktivitātes *"Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem"* ietvaros kopā atbalstīta 11 valsts koledžu, kas īsteno pirmā līmeņa profesionālās STEM studiju programmas, modernizācija[[6]](#footnote-6). Pēc minēto projektu pabeigšanas pilnībā modernizēta mācību vide 7 koledžās, kas īsteno pirmā līmeņa profesionālās augstākās izglītības STEM studiju programmas, attiecīgi veidojot bāzes vērtību 2013.gadā – 38,9% *[7/18 \* 100= 38,9%].*  *Mērķis 2023*:  **61%**  *Mērķa vērtības noteikšanas principi/metodoloģija*:  Plānots, ka ES struktūrfondu plānošanas periodā 2014.-2020.gadam, ņemot vērā ierobežoto finansējumu, varētu tikt atbalstīta 4 koledžu, kas īsteno pirmā līmeņa profesionālās STEM studiju programmas, modernizācija. Pēc projektu pabeigšanas ES struktūrfondu plānošanas periodā 2014.-2020.gadam pirmā līmeņa profesionālās augstākās izglītības STEM studiju programmas pilnībā tiks modernizētas 11 koledžās, attiecīgi veidojot 61% no kopējā koledžu skaita, kas īsteno prioritārās programmas *[11/18 \* 100=61%].*  *Darbība, kas liek uzskatīt mērķa vērtību par izpildītu*:  Koledžas STEM, t.sk. medicīnas un radošās industrijas, studiju programmu vide ir pilnībā modernizēta, ja ir iegādāts un uzstādīts viss projektā plānotais nepieciešamais materiāltehniskais aprīkojums (ja šādu aprīkojumu ir jāiegūst), un ir nodotas ekspluatācijā telpas, kurās ir jānorisinās mācību procesam (ja projektā ir plānoti būvdarbi) vai ir modernizētas telpas (ja projektā ir plānots modernizēt telpas), kurās jānorisinās mācību procesam. | *IR1 nosaukums un mērvienība*:  **i.8.1.4.a Pakalpojumu sniegšanas veiktspēja atbalstītajā koledžas izglītības infrastruktūrā, personu skaits**  *Definīcija*2*:*  Balstīts uz ERAF kopējā rādītāja CO35 definīciju[[7]](#footnote-7). ERAF kopējais rādītājs izglītības infrastruktūras modernizēšanai un pilnveidei.  Pakalpojumu sniegšanas nominālā veiktspēja atbalstītajā koledžas izglītības infrastruktūrā un/vai modernizējamās studiju programmās ir koledžas modernizējamo pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmu maksimālā ietilpība/ veiktspēja (studējošo skaits), kādu koledža var nodrošināt projekta īstenošanas pabeigšanas gadā, ņemot vērā koledžas veiktos pasākumus 8.1.4.SAM projekta ietvaros.  Aprēķini tiek veikti, balstoties uz koledžu prognozēto kopējo studējošo skaitu konkrētajās modernizēt plānotajās pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmās projekta īstenošanas pabeigšanas gadā.  *Datu avots*: projektu dati  *Apkopošanas biežums un ieguves metodoloģija[[8]](#footnote-8):*  Reizi gadā/ projektu uzraudzības dati.  *Starpposma vērtība 2018:*  **0**  Projektu atlasi plānots uzsākt ne ātrāk kā 2016.gada IV ceturksnī/2017.gada I ceturksnī pēc ES struktūrfondu 2007.-2013.gada plānošanas perioda *ex-post* novērtējuma, un projektus īstenot vidēji 2-4 gadus. Līdz 2018.gada beigām koledžu īstenotajos infrastruktūras modernizācijas projektos varētu tikt izstrādāti būvdarbu tehniskie projekti un/ vai noslēgušies būvdarbu iepirkumi (ja attiecināms) un iespējams uzsākti būvdarbi, noslēgti līgumi par aprīkojuma iegādi. Plānots, ka koledžu infrastruktūras modernizācija noslēgtos 2019., 2020.gadā, attiecīgi netiek plānota iznākuma rādītāja starpposma vērtība.  *Mērķis 2023*:  **3 100**  *Mērķa vērtības noteikšanas principi/metodoloģija*:  .  Mērķa vērtība noteikta, balstoties uz koledžu prognozēto kopējo studējošo skaitu konkrētajās modernizēt plānotajās STEM, t.sk. medicīnas un radošās industrijas, studiju programmās projekta īstenošanas pabeigšanas gadā, kas kopā veido 3 100 personas.  Ņemot vērā nozares risināmos uzdevumus un plānotās ES fondu investīcijas[[9]](#footnote-9), vidējās indikatīvās studiju programmu modernizācijas izmaksas uz vienu studējošo 8.1.4.SAM ietvaros ir 4 576 *euro.*  *Iznākuma rādītājam sasniegšanai paredzētais finansējums**[[10]](#footnote-10):*  14 185 198  EUR  *Darbība, kas liek uzskatīt mērķa vērtību par izpildītu*:  Personu skaitu aprēķina, ja ir izpildīts viens no šādiem nosacījumiem: 1) nodotas ekspluatācijā telpa vai telpas, kurās jānorisinās mācību procesam (ja plānoti būvdarbi), vai telpas ir modernizētas (ja ir modernizējamas telpas), un tajās ir iespējams nodrošināt mācību apguvi, 2) iegādāta un uzstādīta materiāltehniskā bāze, kas ir nepieciešama izglītības programmas apguvei. | *Starpposma vērtība 2018. gadam:*  3 546 300 EUR  *Mērķis 2023. gadam (vienāds ar  100 % no SAM paredzētā kopējā finansējuma):*  14 185 198 EUR  *Starpposma vērtības noteikšanas aprēķins:*  Līdz 2018.gada beigām koledžu īstenotajos infrastruktūras modernizācijas projektos varētu tikt izstrādāti būvdarbu tehniskie projekti un/ vai noslēgušies būvdarbu iepirkumi (ja attiecināms) un iespējams uzsākti būvdarbi, noslēgti līgumi par aprīkojuma iegādi. Plānots, ka AII infrastruktūras modernizācija noslēgtos 2019., 2020.gadā.  Ņemot vērā 2007. – 2013.gada plānošanas periodā līdzīgu projektu īstenošanas progresu, plānots, ka līdz 2018.gada beigām varētu tikt apgūti aptuveni 25% no plānotā finansējuma. |

1. Finanšu rādītāju mērvienība - *Starpposma vērtība 2018. gadam ir* *attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējiem radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-1)
2. Nav nepieciešama definīcija ja izmantots kopējais rādītājiem (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-2)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
4. Dati par augstākās izglītības institūcijām, kas īsteno STEM studiju programmas. [↑](#footnote-ref-4)
5. Dati par modernizētajām STEM studiju programmām. [↑](#footnote-ref-5)
6. 3.1.2.1.1.apakšaktivitātē kopā tiek īstenots 31 projekts. 12 projekti paredz ieguldījumus 1.līmeņa augstākās izglītības studiju programmās. 1 projekts netiek skaitīts šajā rādītājā, jo paredz ieguldījumu 1.līmeņa augstākās izglītības studiju programmā augstskolā, nevis koledžā. [↑](#footnote-ref-6)
7. Rādītāja definīcija noteikta Eiropas Komisijas vadlīniju “Guidance document on Monitoring and Evaluation” 1.pielikumā; pieejamas http://ec.europa.eu/regional\_policy/sources/docoffic/2014/working/wd\_2014\_en.pdf [↑](#footnote-ref-7)
8. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-8)
9. Izglītības attīstības pamatnostādņu 2014.-2020.gadam paredzēto uzdevumu un pasākumu plāns Rīcības virzienam 1.3. “21.gs. atbilstīgas izglītības vides un izglītības procesa nodrošināšana (4.uzdevums) [↑](#footnote-ref-9)
10. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-10)