**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritāte** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)[[1]](#footnote-2)** | **Finanšu rādītāji[[2]](#footnote-3)** |
| 9. Nodarbinātība, darbaspēka mobilitāte un sociālā iekļaušana | 9.1. ieguldījumu prioritāte: aktīva iekļaušana ar mērķi veicināt nodarbinātību, tostarp lai veicinātu vienlīdzīgas iespējas un aktīvu līdzdalību un uzlabotu nodarbinātību | 9.1.3. Paaugstināt resocializācijas sistēmas efektivitāti | **r.9.1.3.a Pilnveidotie riska un vajadzību novērtēšanas (RVN) instrumenti, kuri ir ieviesti praksē**  *Definīcija: praksē ieviesto riska un vajadzību novērtēšanas instrumentu skaits, kuru līdzšinējā piemērošanas prakse ir izvērtēta un kuri ir pilnveidoti vai ieviesti no jauna atbilstoši izvērtējuma rezultātiem, citu valstu prakses pieredzei utml..*  *Bāzes vērtība un tās noteikšanas gads*: 0 (2014)  *Datu avots*: projekta dati  *Darbības līmenis: Projekts*  *Apkopošanas biežums un ieguves metodoloģija:*  1x projekta laikā, projekta dati  *Mērķis 2023 (ieskaitot)*: 7  *Mērķa vērtības noteikšanas principi/metodoloģija*: Personu noziedzīgu rīcību nosaka vairāki kriminogēnās uzvedības riska faktori un šo risku diagnosticēšanai nepieciešami atbilstoši risku un vajadzības novērtēšanas instrumenti, kuri regulāri jāpārskata un jāprecizē atbilstoši mainīgajai situācijai. Notiesāto noziedzīgās uzvedības riski un resocializācijas vajadzības atšķiras, tāpēc ir nepieciešams pilnveidot esošos RVN un/vai atsevišķām notiesāto kategorijām ieviest jaunus riska un vajadzību izvērtēšanas instrumentus (kopā 7 RVN instrumentus).  **Darbības, kas liek uzskatīt mērķa vērtību par izpildītu:**  Ieslodzījuma vietu pārvaldes vai Valsts probācijas dienesta izdots rīkojums, kas apliecina pilnveidotā riska un vajadzību novērtēšanas instrumenta ieviešanu praksē.  **r.9.1.3.b Profesionālo kompetenci paaugstinājušo ieslodzījuma vietu un probācijas speciālistu skaits, kuri strādā ar ieslodzītajiem un bijušajiem ieslodzītajiem**.  *Definīcija:* ieslodzījuma vietu un probācijas speciālistu skaits, kas strādā ar ieslodzītajiem, bijušajiem ieslodzītajiem un probācijas klientiem, kuri tikuši iesaistīti no ESF projekta finansētās apmācībās  *Bāzes vērtība un tās noteikšanas gads*: 187 (2013)  Bāzes vērtības dati ir balstīti uz 2013.gadā Norvēģu finanšu instrumenta ietvaros īstenoto projektu aktivitātēm, kas ir līdzīgas, bet ne identiskas, plānotā aktivitāšu veida (apmācības) saturam un intensitātei (laika un investīciju apjoma ziņā). Bāzes vērtībā norādīts personu skaits, kuras pabeigušas dalību minētās programmas projektos.  *Datu avots*: projekta dati  *Darbības līmenis: Projekts*  *Apkopošanas biežums un ieguves metodoloģija:*  1x projekta laikā, projekta dati  *Mērķis 2023 (ieskaitot)*: 1925  *Mērķa vērtības noteikšanas principi/metodoloģija*: Mērķa vērtības noteikšana balstīta uz esošajiem datiem par ieslodzījuma vietu un Valsts probācijas dienesta speciālistu skaitu, kuru amata pienākumos ietilpst darbs ar ieslodzītajiem, bijušajiem ieslodzītajiem un probācijas klientiem. Vērtība noteikta arī, balstoties uz šādiem pieņēmumiem: - Ieslodzījuma vietu pārvaldes un Valsts probācijas dienesta personāla mainība ir raksturojama kā augsta (vairāk nekā 10% (IeVP) un aptuveni 17% (VPD) gada laikā). Projekta īstenošanas perioda ietvaros personāla mainība ir nenovēršama, tāpēc mērķa vērtība atspoguļos arī šo aspektu – apmācīto personu skaits ir lielāks, nekā reāli abās soda izpildes iestādēs nodarbināto, kas strādā ar klientu un bijušo ieslodzīto. Turklāt resocializācijas personāla skaitu un īpatsvaru ieslodzījuma vietās plānots pakāpeniski palielināt. Tāpat mērķa vērtības noteikšanā tiek pieņemts, ka viena un tā pati persona var būt piedalījusies vairākās apmācību aktivitātēs.  **Darbības, kas liek uzskatīt mērķa vērtību par izpildītu:** Dokuments (apliecinājums), kas apliecina ieslodzījuma vietas un probācijas speciālista profesionālās kompetences paaugstināšanu. | **i.9.1.3.b Riska un vajadzību novērtēšanas (RVN) instrumenti, kuru pilnveidei sniegts ESF atbalsts**  *Definīcija: ar*  ESF atbalstu pilnveidoto un iegūto riska un vajadzību novērtēšanas instrumentu skaits.  *Datu avots*: projekta dati  *Apkopošanas biežums un ieguves metodoloģija:*  1x gadā, projekta dati`  *Starpposma vērtība 2018: 2 pilnveidoti RVN instrumenti*  *Mērķis 2023 (ieskaitot)*: 7 RVN instrumenti  *Mērķa vērtības noteikšanas principi/metodoloģija*:  Starpposma un mērķa vērtība attiecībā uz RVN noteikta, balstoties uz šādiem pieņēmumiem:  - personu noziedzīgu rīcību nosaka vairāki kriminogēnās uzvedības riska faktori un šo risku diagnosticēšanai nepieciešami atbilstoši risku un vajadzības novērtēšanas instrumenti, kuri regulāri jāpārskata un jāprecizē atbilstoši mainīgajai situācijai. Notiesāto noziedzīgās uzvedības riski un resocializācijas vajadzības atšķiras, tāpēc ir nepieciešams pilnveidot esošos RVN un/vai atsevišķām notiesāto kategorijām ieviest jaunus riska un vajadzību izvērtēšanas instrumentus (kopā 7 RVN instrumentus).    **Darbības, kas liek uzskatīt mērķa vērtību par izpildītu:**  Pilnveidots riska un vajadzību novērtēšanas instruments, un iekļauts Maksājuma pieprasījumā, un Ieslodzījuma vietu pārvalde vai Valsts probācijas dienests ir izdevis rīkojumu, kas apliecina pilnveidotā riska un vajadzību novērtēšanas instrumenta ieviešanu praksē.  *Iznākuma rādītājam sasniegšanai paredzētais finansējums:*  IR1 saistīts ar IR2 un kopsummā veido 100%  **i.9.1.3.a Apmācīto ieslodzījuma vietu un probācijas speciālistu skaits, kuri strādā ar ieslodzītajiem un bijušajiem ieslodzītajiem**  *Definīcija: ESF ietvaros apmācīto soda izpildes iestāžu (IeVP un VPD) personāla (uzraugi, inspektori, sociālie darbinieki, psihologi, probācijas darbinieki utt.), kas strādā ar ieslodzītajiem un probācijas klientiem un bijušajiem ieslodzītajiem, skaits*  *Datu avots*: projekta dati  *Darbības līmenis: Projekts*  *Apkopošanas biežums un ieguves metodoloģija:*  1x gadā, projektu dati  *Starpposma vērtība 2018:* *200 (IeVP) un 50 (VPD)*  *Mērķis 2023 (ieskaitot)*: 1636 (IeVP) un 289 (VPD) darbinieku, kas strādā ar klientu  *Mērķa vērtības noteikšanas principi/metodoloģija*:  Skaitliskās vērtības noteikšana balstīta uz esošajiem datiem par ieslodzījuma vietu un Valsts probācijas dienesta speciālistu skaitu, kuru amata pienākumos ietilpst darbs ar ieslodzītajiem, bijušajiem ieslodzītajiem un probācijas klientiem.  Starpposma un mērķa vērtība noteikta balstoties uz ieslodzījuma vietu un probācijas darbinieku skaitu, kuri tiks apmācīti dažādās aktivitātēs (Mācību centra kapacitātes stiprināšana, kopīgu mācību organizēšana ieslodzījuma vietu un probācijas darbiniekiem), izņemot jaunās programmas ieslodzījuma vietu darbiniekiem. Vērtība noteikta arī, balstoties uz šādiem pieņēmumiem:  - Ieslodzījuma vietu pārvaldes un Valsts probācijas dienesta personāla mainība ir raksturojama kā augsta (vairāk nekā 10% (IeVP) un aptuveni 17% (VPD) gada laikā). Projekta īstenošanas perioda ietvaros personāla mainība ir nenovēršama, tāpēc mērķa vērtība atspoguļos arī šo aspektu – apmācīto personu skaits ir lielāks, nekā reāli abās soda izpildes iestādēs nodarbināto, kas strādā ar klientu un bijušo ieslodzīto. Turklāt resocializācijas personāla skaitu un īpatsvaru ieslodzījuma vietās plānots pakāpeniski palielināt.  Mērķa vērtības noteikšanā tiek pieņemts, ka viena un tā pati persona var būt piedalījusies vairākās apmācību aktivitātēs.  **Darbības, kas liek uzskatīt mērķa vērtību par izpildītu:** Apmācītais ieslodzījuma vietas un probācijas speciālists apliecinājis dalību apmācībās un iekļauts Maksājuma pieprasījumā.  *Iznākuma rādītājam sasniegšanai paredzētais finansējums*  IR1 saistīts ar IR2 un kopsummā veido 100%  Projekta īstenošanas laiks: 2016.gada IV.ceturksnis – 2023.gada IV.ceturksnis. | *Starpposma vērtība 2018. gadam (absolūtos skaitļos un procentos no kopējā specifiskajam atbalsta mērķim paredzētā finansējuma):*  1 211 759 *euro* (jeb 26%)  *Mērķis 2023. gadam:* 5 231 056 *euro*.  *Starpposma vērtības noteikšanas aprēķins:* aprēķins balstīts uz pieņēmumu, ka uz 31.06.2018. tiks īstenota daļa no aktivitātēm ar tām nepieciešamo finansējuma apjomu, kas ir proporcionāls īstenoto aktivitāšu īstenošanas intensitātei. Ar Ministru kabineta 2015.gada 24.septembra rīkojumu Nr.580 ir apstiprinātas Ieslodzīto resocializācijas pamatnostādnes 2015.–2020. gadam un 2015.gada 24.septembra rīkojumu Nr. 581 ir apstiprināts Ieslodzīto resocializācijas pamatnostādņu 2015.–2020. gadam īstenošanas plāns. Jāizstrādā izrietošie likumprojekti un līdz 2017.gada beigām paredzēts uzsākt  1. resocializācijas programmu pilnveidošanu, kas ietver:   * resocializācijas programmu standarta, tai skaitā rokasgrāmatas, izstrādi; * resocializācijas programmu akreditācijas sistēmas izveidi; * pasākumus resocializācijas programmu vadītāju atlasei, apmācību un sertifikāciju; * esošo programmu kvalitātes pārbaudi; * trūkstošo programmu pielāgošanu vai izstrādi;   2. riska un vajadzību novērtēšanas instrumentu pilnveidošanu (validitātes izpēti un pilnveidošanu) un jaunu specializētu riska un vajadzību novērtēšanas instrumentu piesaistīšanu;  3. atbalsta programmu bijušajiem ieslodzītajiem sertificēšanas sistēmas izveidi, tai skaitā sertificēšanas kritēriju un metodikas izstrādi;  4. mācību sistēmas pilnveidošanu, kas ietver:   * jaunu mācību programmu izstrādi ieslodzījuma vietu darbiniekiem; * darbinieku testēšanas metožu ieviešanu, psihometrijas testu ieviešanu un profesionālās kapacitātes stiprināšanu; * darbā ar ieslodzītajiem un bijušajiem ieslodzītajiem iesaistītā personāla – ieslodzījuma vietu, probācijas darbinieku apmācības, un vispārīgās ikgadējās apmācības pašvaldību, biedrību un nodibinājumu un reliģisko organizāciju darbiniekiem; * kopīgu mācību organizēšanu ieslodzījuma vietu un probācijas darbiniekiem;   5. integrētu profesionālās piemērotības noteikšanas un prasmju pilnveidošanas pasākumu ieslodzītajiem, pasākumu ieslodzīto un bijušo ieslodzīto karjeras attīstīšanai izstrādi;  6. informatīvos un labas prakses popularizēšanas pasākumus stereotipu mainīšanai par bijušajiem ieslodzītajiem.  Mērķa vērtības sasniegšanai nepieciešamais finansējuma aprēķins:   * resocializācijas programmu pilnveidošana (resocializācijas programmu standarta (tai skaitā rokasgrāmatu) izstrāde, resocializācijas programmu akreditācijas sistēmas izveide, resocializācijas programmu vadītāju atlases pasākumi, apmācība un sertifikācija, esošo programmu kvalitātes pārbaude, trūkstošo programmu pielāgošana vai izstrāde, atbilstošas elektroniskās vides nodrošināšana – **468 023 euro**; * Riska un vajadzību novērtēšanas instrumentu pilnveide (validitātes izpēte un pilnveide) un jaunu specializētu riska un vajadzību novērtēšanas instrumentu piesaiste – **261 866 *euro;*** * Mācību sistēmas pilnveide un personāla attīstība – **1 395 376 euro**; * Informatīvi un labās prakses popularizēšanas pasākumi stereotipu mainīšanai par bijušajiem ieslodzītajiem – **151 067 euro**; * Resocializācijas biznesa procesa IT risinājumam (“Resocializācijas e-lieta”) – **310 000 euro**; * Informatīvie un publicitātes pasākumi par projekta īstenošanu - **1736 euro**; * Projekta vadība un īstenošanas nodrošināšana **– 2 642 988 euro**.   Izmaksu aprēķins balstīts uz projekta datiem, kā arī uz citu projektu un valsts budžeta ietvaros finansēto līdzīga rakstura aktivitāšu izmaksām. |

1. Dati tiks uzkrāti par projekta dalībniekiem, kuri uzskaitāmi atbilstoši EK Regulas 1304/2013 1. pielikumam. [↑](#footnote-ref-2)
2. Finanšu rādītāju mērvienība - starpposma vērtība 2018.gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti. [↑](#footnote-ref-3)